laion/Wikipedia-Exotic huggingface dataset:
מרקוס פונטס

מרקוס סזר פונטס (באנגלית: Marcos Pontes; נולד ב-11 במרץ 1963) הוא שר המדע והטכנולוגיה של ברזיל החל מינואר 2019, טייס חיל האוויר הברזילאי, מהנדס, אסטרונאוט לשעבר מטעם סוכנות החלל הברזילאית וסופר. הוא הפך לדרום אמריקאי הראשון ולפורטוגזי הראשון שבחלל. הוא הברזילאי היחיד שהשלים את תוכנית האימון לאסטרונאוט של נאס"א, למרות שהוא עבר לאימונים ברוסיה לאחר שתוכניות מעבורת החלל של נאס"א נתקלו בבעיות. פונטס שוגר לתחנת החלל הבינלאומית כחלק מצוות משימת סויוז TMA-8 ב-30 במרץ 2006, וחזר לכדור הארץ עם משימת סויוז TMA-7 ב-8 באפריל 2006. סך הכל שהה בחלל 9 ימים, 21 שעות ו-17 דקות. פונטס כתב ארבעה ספרים, במקביל לכתיבה באתר שלו על תעופה לחלל ונושאים שקשורים לחקר החלל. 2011 - É Possível! Como Transformar seus Sonhos em Realidade (זה אפשרי! איך לגרום לחלומותיך להתגשם) 2011 - Missão Cumprida: A História da Primeira Missão Espacial Brasileira (המשימה הושלמה: הכל אודות הברזילאי הראשון בחלל) 2012 - O Menino do Espaço (ילד החלל) 2015 - Caminhando com Gagarin (הליכה עם יורי גגארין) בשנת 2018, לאחר ניצחונו של ז'איר בולסונארו בבחירות לנשיאות ברזיל, הוזמן פונטס להיות שר המדע, הטכנולוגיה והחדשנות, שאותו קיבל בהסכמה כעבור מספר ימים. הוא החל לכהן בתפקידו החל מ-1 בינואר 2019. מדיה וקבצים בנושא מרקוס פונטס בוויקישיתוף אתר האינטרנט הרשמי של מרקוס פונטס מרקוס פונטס, ברשת החברתית פייסבוק מרקוס פונטס, ברשת החברתית אקס (טוויטר) מרקוס פונטס, ברשת החברתית אינסטגרם מרקוס פונטס, באתר אנציקלופדיה בריטניקה (באנגלית) מרקוס פונטס באתר נאס"א (באנגלית) אודות מרקוס פונטס באתר spacefacts.de Angelica Mari (3 בינואר 2019). "Brazil's new science and technology minister takes over". ZDnet. {{cite web}}: (עזרה) Talita Fernandes and Gabriel Alves (1 בנובמבר 2018). "Bolsonaro Announces Astronaut Marcos Pontes As Minister of Science". נבדק ב-27 בינואר 2019. {{cite web}}: (עזרה)
הכלבים של ברלין

הכלבים של ברלין (באנגלית: Dogs of Berlin) היא סדרת טלוויזיה גרמנית, השנייה שהופקה בגרמניה על ידי נטפליקס אחרי אפל. תמונות ראשונות מההפקה פורסמו באפריל 2018, לאחר שההפקה החלה עוד בנובמבר 2017. הסדרה שוחררה בנטפליקס ב-7 בדצמבר 2018, והסתיימה לאחר עונה אחת. קציני המשטרה ארול בירקאן וקורט גרימר חוקרים רצח של כוכב כדורגל גרמני-טורקי בשם אורקן ארדם. המעשה מעמיד את ברלין במצב של התרגשות רבה, רשימת החשודים הפוטנציאליים ארוכה: נאו-נאצים ממרצאן שבברלין; משפחה לבנונית מאותה השכונה שבה התגורר הכדורגלן; לאומנים טורקים שכועסים על הכוכב ששיחק עבור נבחרת גרמניה במקום טורקיה; אוהדי כדורגל; המאפיה של ברלין... או ששרשרת הראיות מובילה לצמרת המשטרה בברלין? על מנת לחשוף את האמת, שני השוטרים ייאלצו לחדור עמוק לתוך העולם התחתון של ברלין. פהרי יארדים כארול בירקאן פליקס קראמר כקורט גרימר קתרינה שוטלר אנה מריה מוהה קאיס סוטי מוחמד עיסא דניץ אורטה קתרין סאס סבסטיאן צימלר אלינה סטיגלר האנה הרצשפרונג אנטוניו ואנק מישל מטיצ'ביץ' איוואן ורגוץ' יאסנה פריצי באואר קונסטנטין פון יאשרוף עימאד מארדנלי אווה פראוס ברנקו טומוביץ' אתר האינטרנט הרשמי של הכלבים של ברלין "הכלבים של ברלין", במסד הנתונים הקולנועיים IMDb (באנגלית) "הכלבים של ברלין", באתר נטפליקס "הכלבים של ברלין", באתר Rotten Tomatoes (באנגלית) "הכלבים של ברלין", במסד הנתונים הקולנועיים KinoPoisk (ברוסית) ""Dogs of Berlin": Netflix meldet Produktionsstart der zweiten deutschen Originalserie". www.msn.com. אורכב מ-המקור ב-2018-10-27. נבדק ב-2018-12-29. "Dogs of Berlin - Netflix Official Site". www.netflix.com. "Breaking News - Netflix Announces 400 New Jobs in Europe and Two New European Original Series - TheFutonCritic.com". www.thefutoncritic.com. "Breaking News - Netflix Announces "Dogs of Berlin" Created by Christian Alvart as Its Second German Title - TheFutonCritic.com". www.thefutoncritic.com. "Breaking News - "Dogs of Berlin" - The Second German Netflix Original Series Starts Its Production in Berlin - TheFutonCritic.com". www.thefutoncritic.com. "Erste Bilder zu "Dogs of Berlin" und zweiter "Dark"-Staffel von Netflix". TV Wunschliste. "Crew United - Das Netzwerk der Film- und Fernsehbranche". www.crew-united.com. נבדק ב-12 באוגוסט 2018. {{cite web}}: (עזרה) GmbH, DWDL.de. ""Dogs of Berlin" ab Dezember bei Netflix zu sehen - DWDL.de".
קלים (סדרת טלוויזיה)

קלים (ברוסית: Клим) היא סדרת טלוויזיה רוסית מסוגת דרמת הפשע פסיכולוגית בכיכובו של קונסטנטין לאברוננקו בתפקיד הראשי כקצין הבילוש קלים, שעובד בסנקט פטרבורג, רוסיה. הסדרה מהווה לעיבוד מחודש של סדרת הטלוויזיה מבית BBC לותר. הסדרה הופקה על ידי מרכז ההפקות Sreda עבור הערוץ הראשון ברוסיה. הצילומים נערכו במוסקבה באוגוסט 2014, הפרק הראשון שודר בינואר 2016. קלים הוא בלש העובד ביחידה לפשעים חמורים במשטרת סנקט פטרבורג. הוא קצין משטרה מסור, אך אובססיבי, אחוז דיבוק ולפעמים מסוכן ואלים מאוד. עם זאת, הוא שילם מחיר כבד על מסירותו; הוא מעולם לא הצליח למנוע מעצמו את המשיכה לאופל ולחשכת הפשעים שאיתם הוא מתעסק. עבורו, העבודה תמיד באה קודם. מסירותו היא קללה ולא ברכה, הן עבורו והן עבור הקרובים אליו. לות'ר (סדרת טלוויזיה), הסדרה המקורית אתר האינטרנט הרשמי של קלים "קלים", במסד הנתונים הקולנועיים IMDb (באנגלית) "קלים", במסד הנתונים הקולנועיים KinoPoisk (ברוסית) Charlotte Wareing (22 בפברואר 2014). "Idris Elba drama Luther getting Russian remake with expectations of it becoming 'the next Sherlock'". mirror. נבדק ב-19 בדצמבר 2015. {{cite web}}: (עזרה) Georg Szalai (21 בפברואר 2014). "'Luther' to Get Russian Remake as BBC Worldwide Gears up for Program Showcase". The Hollywood Reporter. נבדק ב-19 בדצמבר 2015. {{cite web}}: (עזרה) "Russian Remake of 'Luther' Planned - Arts and Ideas". The Moscow Times. נבדק ב-19 בדצמבר 2015. {{cite web}}: (עזרה)
גביע המדינה בכדורסל 2018/2019

גביע המדינה בכדורסל לעונת 2018/2019 היא התחרות ה-59 מאז היווסדו של המפעל. הפועל ירושלים זכתה בגביע החמישי בתולדותיה, לאחר שניצחה במשחק הגמר את מכבי ראשון לציון. משחקי התחרות החלו ב-23 בדצמבר 2018, והגמר נערך ב-14 בפברואר 2019 בפיס ארנה שבירושלים. בעונה זו פסל איגוד הכדורסל את כל קבוצות הליגה הלאומית מלבד מכבי חיפה עקב השבתת הליגה. הסיבוב הראשון בגביע המדינה לא התקיים. קבוצות הליגה הלאומית הודיעו שאין בכוונתן להופיע למשחקי הליגה וגביע המדינה שהיו אמורים להתקיים בהמשך השבוע, זאת במחאה על פגיעה בשחקן הישראלי. המשמעות היא שכל קבוצות הליגה הלאומית הודחו מהגביע פרט למכבי חיפה שהשתתפה בשלב הבא יחד עם קבוצות ליגת העל. אל שלב זה העפילו כל קבוצות ליגת העל אשר היו בשלב הקודם ביחד עם מכבי חיפה, ואליהן הצטרפו מכבי אשדוד באר טוביה, מכבי ראשון לציון והפועל באר שבע בני שמעון שלא השתתפו בשלב הקודם בזכות הישגם בעונה שעברה והנוכחית, בעוד מכבי תל אביב, הפועל חולון והפועל ירושלים עדיין לא שותפו. אל רבע הגמר העפילו 5 הקבוצות שניצחו בשמינית הגמר, ואליהן הצטרפו מכבי תל אביב, הפועל חולון והפועל ירושלים שלא השתתפו בשלב הקודם בשל הישגיהם בעונה שעברה. משחקי חצי הגמר התקיימו בפיס ארנה שבירושלים. ההגרלה נערכה ב-6 בינואר 2019. שני המשחקים התקיימו ב-11 בפברואר 2019, במתכונת של "הצגה כפולה". משחק הגמר התקיים ב-14 בפברואר 2019 בפיס ארנה שבירושלים, וניצחה בו הפועל ירושלים בתוצאה 67:82. גביע המדינה לגברים (אורכב 30.12.2018 בארכיון Wayback Machine) באתר איגוד הכדורסל בישראל יש גביע! הפועל "בנק יהב" ירושלים - מכבי ראשל"צ 67:82 - גמר גביע המדינה 2019, סרטון באתר יוטיוב חצאי גמר וגמר גביע המדינה בכדורסל - בארנה, באתר ONE‏, 16 בדצמבר 2018 איגוד הכדורסל ביטל את משחקי הסיבוב הראשון בגביע המדינה, באתר איגוד הכדורסל בישראל, ‏15 באוקטובר 2018 רועי כהן ועמרי מנהיים, ‏אין סיכום, קבוצות הלאומית הודחו מהגביע, באתר ערוץ הספורט, 15 באוקטובר 2018
שיר הפלאפל

"שיר הפלאפל" (מכונה גם במילות הפתיחה של הפזמון: "ולנו יש פלאפל") הוא שיר עברי שכתב דן אלמגור, הלחין משה וילנסקי ובוצע לראשונה על ידי ברוך נדב סולן להקת רביעיית איילון בשנת 1957. השיר נכתב במסגרת חגיגות העשור למדינת ישראל, ומיד עם פרסומו הפך לפופולרי. הוא הופיע באלבומה של רביעיית איילון "ניו יורק – תל אביב" (1959). השיר זכה לגרסאות כיסוי, בהן של שושנה דמארי, צלילי העוד, ושל נסים גרמה, המוכרת אף יותר מהביצוע המקורי. הפזמון מתאר את הפלאפל כמאכל הלאומי של מדינת ישראל. הפזמון מזכיר גם את שתיית הגזוז המקובל לשתותו לצד אכילת הפלאפל, את הפלפל החריף שמקובל להוסיף לפלאפל בפיתה ואת עדיפותו של הפלאפל המיוצר בידי יוצאי תימן, על פני זה המיוצר בידי אשכנזים. השיר מופיע גם בספר הפזמונים של דן אלמגור הצ'ופצ'יק של הקומקום (2010). בראיונות עמו סיפר אלמגור כי בסביבות שנת 2010 עדכן את השיר וכתב לו בית נוסף הפותח במילים "השיר הזה נכתב לפני הרבה שנים". הבית מציין כי גם לאחר כחמישים שנה מכתיבת השיר, הפלאפל עודנו הוא המאכל הלאומי בישראל. "שיר הפלאפל" באתר בית לזמר העברי מילות השיר "שיר הפלאפל" באתר שירונט ברוך נדב מבצע את שיר הפלאפל, סרטון באתר יוטיוב דן אלמגור ואיתן לב מדברים על עניין חשוב באמת - הפלאפל!, עם רבקה מיכאלי, 103fm,‏ 14 בינואר 2011.
הימין החדש (פירושונים)

האם התכוונתם ל... "הימין החדש" הוא שמן של תנועות ימין ומפלגות ימין במדינות אחדות. הימין החדש – מפלגה ישראלית בראשות נפתלי בנט ואיילת שקד הימין החדש (ארצות הברית) – שלוש תנועות שמרניות שפעלו בארצות הברית במהלך השנים הימין החדש (גרמניה) – תנועת ימין גרמנית - Neue Rechte (אנ') הימין החדש (הולנד) – מפלגת ימין שפעלה בהולנד בשנים 2003–2007 הימין החדש (יוון) – מפלגת ימין יוונית אלט רייט – מאנגלית: "הימין האלטרנטיבי", שורה של אידאולוגיות, קבוצות ויחידים בימין הרדיקלי הדוחות את תפיסות הזרם השמרני המרכזי לטובת דעות אנטי-ממסדיות ולפעמים אנטי-חוקתיות הימין החדש, באתר אנציקלופדיה בריטניקה (באנגלית)
ולדימיר טיטוב

ולדימיר גאורגייביץ' טיטוב (ברוסית: Владимир Георгиевич Титов; ‏נולד ב־1 בינואר 1947) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7, תחנת החלל מיר ומעבורת החלל. ולדימיר טיטוב נולד בעיירה סרטנסק במחוז צ'יטה. בשנת 1965 סיים את לימודיו התיכוניים והחל ללמוד טַיִס בבית הספר לטיסה של חיל האוויר הסובייטי. לאחר הכשרתו כטייס שירת ביחידות החיל. בשנת 1976 התקבל טיטוב התקל ליחידת הקוסמונאוטים והחל הכנות לטיסה לחלל. ב-1983 שוגר טיטוב לחלל בחללית סויוז T-8 כמפקד צוות. עקב בעיות טכניות לא הצליחה החללית להתחבר לתחנת החלל סאליוט 7 ולכן חזרה לכדור הארץ. באותה שנה היה הצוות אמור להיות משוגר שוב לחלל, בחללית "סויוז T-10/1". בשניות האחרונות לפני השיגור פרצה שרפה בחללית והקוסמונאוטים חולצו בעזרת מערכות אוטומטיות. ב-1987 טס טיטוב לחלל בחללית סויוז TM-4, כמפקד הצוות. החללית התחברה לתחנת החלל מיר ולאחר חפיפה עם משלחת מס' 2 בפיקוד יורי רומננקו החלו טיטוב ומנארוב לפעול כמשלחת מס' 3. טיטוב שהה בתחנת החלל מעל ל-365 ימים. במהלך תקופה זו ביצע מספר רב של מחקרים, כולל יציאות לפעילות חוץ רכבית מספר פעמים. בשנת 1992 עבר טיטוב לארצות הברית, והחל הכנות לטיסות במעבורת החלל של NASA. בשנת 1995 השתתף בטיסת STS-63, בפיקוד ג'ים ות'רבי. משימה זו הייתה המשימה הראשונה בה התחברה מעבורת חלל אמריקאית עם תחנת החלל "מיר" הרוסית. המעבורת התקרבה למרחק של 11 מטרים בלבד ממיר, כהכנה למשימה הבאה בתוכנית. בשנת 1997 טס טיטוב במשימה STS-86, שוב בפיקוד ג'ים ות'רבי. במשימה זו בוצעה עגינה בתחנת החלל מיר לצורך ביצוע ניסויים. טיטוב ביצע פעילות חוץ-רכבית לצורך תחזוקה, שנמשכה כ-5 שעות. בשנת 1998 עזב טיטוב את השרות. הוא מתגורר במוסקבה. במשך מספר שנים עבד במרכז הבקרה הרוסי של הטיסות לחלל, ובהמשך בנציגות חברת בואינג ברוסיה. מדיה וקבצים בנושא ולדימיר טיטוב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית)
יונדאי קאנטרי

יונדאי קאנטרי (באנגלית: Hyundai County, בקוריאנית: 현대 카운티) הוא מיניבוס אשר יוצר במספר תצורות, מתוצרת יצרנית הרכב יונדאי מוטור אשר מיוצר בדרום קוריאה מ-1998 ועד היום. דגמי "יונדאי קאנטרי" יוצאו למספר ארצות באסיה כולל הפיליפינים, הרפובליקה העממית של סין. בנוסף יוצאו דגמי "יונדאי קאנטרי" לאמריקה הדרומית מספר ארצות באפריקה ומספר ארצות במזרח התיכון. דור ראשון - יוצר ממרץ 1998 - אוקטובר 2004. דור שני - יוצר מאוקטובר 2004 - דצמבר 2007. דור שלישי - יוצר מינואר 2008 - מאי 2012. דור רביעי - מיוצר ממאי 2012 ועד היום. אוטובוס עירוני. אוטובוס תיירים. אוטובוסים כפריים. אוטובוסים להסעת תלמידים. ספריות ניידות (דור ראשון) רכב נייד לנכים (דור ראשון) אמבולנסים (דור ראשון). 2 דלתות כניסה (1 לנהג בלבד). מדרגות בכניסת דלת נוסעים מנוע דיזל מסוג "D4DB". "Standard" "Deluxe". "Tour". "Super". "Gold". גוף קצר : 15-25 מושבים. גוף ארוך : 25-40 מושבים. גוף ארוך לימוזינה : 12-25 מושבים. "LC-B": דגם סופר (עסקים), אוטובוס עירוני דה-לוקס - 15 מושבים. "LC-C": דגם סופר (עסקים), אוטובוס עירוני דה-לוקס - 25 מושבים. "LC-D": אוטובוס ילדים - דגם דה-לוקס - 34 מושבים. "LC-G": אוטובוס (2 דלתות / לימוזינה) / אוטובוס עירוני (3 דלתות / דה-לוקס) - 12 מושבים. "LC-H": אוטובוס לימוזינה / השכרת רכב סיור / אוטובוס עירוני (דה-לוקס) - 15 מושבים. "LC-I"" אוטובוס עסקים סיור / פרמיום - 16 מושבים. "LC-J": אוטובוס סופר / זהב / עסקים סופר - 29 מושבים. "LC-L": אוטובוס ילדים דה-לוקס - 39 מושבים. "יונדאי קאנטרי" "יונדאי קאנטרי" "יונדאי קאנטרי" "יונדאי קאנטרי" "יונדאי קאנטרי" שנת 2014 "יונדאי קאנטרי" דגם דה-לוקס, שנת 2009 "יונדאי קאנטרי" דגם דה-לוקס, שנת 2011 "יונדאי קאנטרי" "יונדאי קאנטרי" "יונדאי קאנטרי" "יונדאי קאנטרי" דגם דה-לוקס "יונדאי קאנטרי" יונדאי מוטור מדיה וקבצים בנושא יונדאי קאנטרי בוויקישיתוף אתר האינטרנט הרשמי של יונדאי קאנטרי יונדאי קאנטרי, סרטון באתר יוטיוב יונדאי קאנטרי, סרטון באתר יוטיוב "יונדאי קאנטרי" trucknbus.hyundai.com/kr/products/bus/county יונדאי קאנטרי - פיליפינים hyundai.ph/bus/county מנוע יונדאי D4DB hyundaiengine.com/auto_diesel "יונדאי קאנטרי" - 29 מושבים vanvlietxl.com/autoxl/english/autos/mpv-minibus-van
מוריס רייזמן

מוריס (מירון) רייזמן (בצרפתית: né Miron Raizman);‏ 26 בפברואר 1905 – 1 באפריל 1974) היה שחמטאי ומהנדס יהודי-צרפתי, שזכה 6 פעמים באליפות צרפת בשחמט. רייזמן נולד בטיגינה, אז באימפריה הרוסית ולאחר מלחמת העולם הראשונה ברומניה, במשפחה יהודית וקיבל את השם "מירון". עם הגירתו לצרפת שינה את שמו הפרטי ל"מוריס" ובשנת 1931 קיבל אזרחות צרפתית. הוא עבד כמהנדס באיגוד האוטונומי של התחבורה הפריזאית. רייזמן זכה במקום הראשון בטורניר פריז, ב-1938 וזכה שש פעמים במקום הראשון באליפות צרפת בשחמט, בשנים 1932, 1936, 1946, 1947, 1951 ו-1952. אולימפיאדת השחמט 1935 אולימפיאדת השחמט 1954 אולימפיאדת השחמט 1958 אולימפיאדת השחמט 1972 מדיה וקבצים בנושא מוריס רייזמן בוויקישיתוף מוריס רייזמן, באתר צ'סגיימס (באנגלית) HERITAGE des ECHECS FRANCAIS (בצרפתית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Mirrors

Mirrors (בעברית: מראות) הוא סינגל של הזמר וכותב השירים האמריקאי ג'סטין טימברלייק. זהו הסינגל השני מתוך שלושה באלבומו השלישי של טימברלייק, The 20/20 Experience. השיר הושמע רבות וכבש את המקומות הראשונים במצעדים מכל רחבי העולם. ביוטיוב, הוא קיבל מעל חצי מיליארד צפיות. השיר הוא השני הפופולרי ביותר של טימברלייק לפי מדד זה אחרי "Can't Stop The Feeling!". השיר Mirrors נכתב והופק בשנת 2009 על ידי טימברלייק עצמו, טימבלנד, ג'יימס פונטלרוי וג'רום הרמון. לפי ראיון שנערך לג'רום הרמון השיר הופק במהלך הקלטת אלבומו השלישי של טימבלנד. טימברלייק ביקש לשמור את השיר לאלבומו שלו ושמר עליו בקנאות למשך כ-4 שנים עד שהחליט להוציאו לאור, אף אחד לא ידע בדיוק מתי הוא יעשה זאת (כולל היוצרים עצמם) אך בסופו של דבר הוא יצא לאור ב-11 בפברואר 2013 כסינגל באלבומו כפי שהבטיח. השיר הוא פופ פרוגרסיבי, מיד-טמפו (לא מהיר ולא איטי), אר אנד בי ובלדה בת שמונה דקות. הוא חובר בסולם מי במול מז'ור וקצבו הוא 77 פעימות לדקה. השיר מדבר על יחסיו האוהבים של טימברלייק עם ג'סיקה בייל ועל הנישואים האוהבים וארוכי השנים של סבתו וסבו. הווידאו קליפ המצליח של השיר בוים על ידי פלוריה סיגיסמונדי. הגרסה הרגילה – 8:05 גרסת הרדיו – 4:37 מידע על היצירה "Mirrors" באתר מיוזיק בריינז סרטון השיר "Mirrors" באתר יוטיוב justintimberlakeVEVO, Justin Timberlake - Mirrors (Official Music Video), נבדק ב-2018-12-30 The 20/20 Experience (booklet). Justin Timberlake. New York City, NY: RCA Records, a division of Sony Music Entertainment. 2013. ג'ייסון ליפשוץ, Justin Timberlake's November Album To Feature Material From '20/20' Sessions, מגזין הבילבורד, 17 באפריל 2013 Victor Herrera, Justin Timberlake - Mirrors (Lyrics), נבדק ב-2018-12-30
זינא

זִנא (ערבית: زِنَاء, زِنًى או زِنًا) הוא מושג במשפט האסלאמי אשר מתאר יחסי מין לא כשרים. על פי עולם ההלכה המוסלמית, זנא כוללת בתוכה את הניאוף (יחסים לא כשרים בין אנשים נשואים), את הזנות והיצאנות (קיום יחסים בתמורה לכסף או תגמול חומרי אחר), את האינוס (כפיית יחסים מיניים שלא בהסכמה) ואת משכב בהמה, גילוי עריות ומעשי סדום. מדיה וקבצים בנושא זינא בוויקישיתוף Semerdjian, Elyse, John L. Esposito (ע), Zinah, The Oxford Encyclopedia of the Islamic World, Oxford University Press, 2009, ISBN 9780199861255. (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
קרוליין סיוורד

קרוליין אן סיוורד (באנגלית: Carolyn Ann Seaward; נולדה ב-20 בדצמבר 1960) היא דוגמנית ומלכת יופי לשעבר אנגלייה. סיווארד נולדה בדבון. ב-1979 הוכתרה כמיס אנגליה וייצגה את המדינה בתחרות מיס תבל שם נבחרה לסגנית שנייה ולמיס פוטוגניק, באותה שנה נבחרה גם למיס הממלכה המאוחדת וייצגה את הממלכה במיס עולם שם דורגה כסגנית ראשונה, בכך הייתה מבין היחידות בהיסטוריה שהיו בשלישיית הזוכות גם במיס תבל וגם במיס עולם, שתי תחרויות היופי הבינלאומיות המובילות. היא הופיעה בסרט אוקטופוסי בסדרת סרטי ג'יימס בונד, וב-2012 השתתפה בסדרה התיעודית "Wonderland" של ה-BBC בפרק "הייתי פעם מלכת יופי". קרוליין סיוורד, במסד הנתונים הקולנועיים IMDb (באנגלית) קרוליין סיוורד, במסד הנתונים הקולנועיים KinoPoisk (ברוסית) Miss England is 18 year-old Carolyn Seaward. alamy.com, 4 April 1979 Carolyn Seaward. IMDb
סלמסון רנדוניה

סלמסון רנדוניה (בצרפתית: Salmson Randonnée) הייתה מכונית סלון, בתצורות: 4 דלתות, ו-2 דלתות קבריולה מתוצרת חברת ההנדסה הצרפתית Salmson (אנ') (שם מלא: Société des Moteurs Salmson) אשר יוצרה בצרפת בין השנים 1950–1954. 4 דלתות - סלון. 2 דלתות - קבריולה. "Salmson Randonnée E-72" (יוצר בין השנים 1950–1951). "Salmson Randonnée G-72" (יוצר בין השנים 195–1954) "Société des Moteurs Salmson" היא חברה הנדסית אשר מייצרת משאבות, היא הוקמה על ידי המהנדס אמיל סלמסון. לפני מלחמת העולם הראשונה התחילה לייצר מטוסים, ומנועי מטוסים. במהלך מלחמת העולם הראשונה סלמסון ייצרה מטוסים ראשונים, בעיקר מטוס קרב ומטוס סיור דו-מושבי, "סלמסון 2A2" (אנ'). מטוסים אילו שימשו ללחימה הן על ידי כוחות הצרפתים והאמריקאים. לאחר מלחמת העולם הראשונה החלה החברה לייצר מכוניות. ייצור הרכב הסתיים בשנת 1957. משנות ה-60 של המאה ה-20 החברה חזרה לייצר משאבות. ל-"Société des Moteurs Salmson" חברות בנות בארגנטינה, איטליה, לבנון, פורטוגל, דרום אפריקה ווייטנאם. מדיה וקבצים בנושא סלמסון רנדוניה בוויקישיתוף סלמסון רנדוניה, סרטון באתר יוטיוב Salmson. La belle mécanique française par Claude et Laurent Chevalier, édition E.T.A.I., 2010. (ISBN 978-2-7268-8988-6) "סלמסון רנדוניה" classics.honestjohn.co.uk/reviews/salmson/randonnee סלמסון רנדוניה antiqbrocdelatour.com/Les-collections/voitures-anciennes/Salmson%20Randonn חברת סלמסון - היסטוריה salmson.com/index ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלמסון רנדוניה".
שמואל די-סיני

שמואל (ריקרדו) די-סיני (באיטלקית: Riccardo Di Segni. נולד ברומא ב-13 בנובמבר 1949) הוא רב ורופא איטלקי, משמש כרבה הראשי של יהדות רומא וכסמכות הרוחנית הבכירה ביותר ביהדות איטליה. יליד איטליה, דור שלישי למשפחת רבנים. אביו ד"ר משה די-סיני, היה רופא ופרטיזן. למד בבית המדרש לרבנים ברומא והוסמך לרבנות בשנת 1973, וכן למד רפואה והתמחה ברדיולוגיה. עד 2014 שימש מנהל מחלקת רדיולוגיה בבית החולים סן ג'ובאני ברומא. כמו כן, משמש סגן מנהל החברה הלאומית האיטלקית לביואתיקה. במסגרת זו מפרסם מאמרים בכתבי עת ומשתתף בכינוסים וועדות בתחומי הביואתיקה היהודית. בין השנים 1999–2007 היה חבר במועצת המנהלים של רבני איטליה וסגן נשיא כנס רבני אירופה. בשנת 2001 התמנה לרבה של רומא, עוד בחייו של הרב הקודם אליהו טואף, שפרש מן התפקיד. כקודמו, גם הרב די-סיני תומך ומקדם דיאלוג יהודי-נוצרי. הוא נפגש עם האפיפיור יוחנן פאולוס השני, והשתתף בהלווייתו ב-2005. לאחר בחירתו של האפיפיור בנדיקטוס ה-16, הביע דאגה להמשך קיומו של השיח הבין-דתי, בעקבות החלטת אספת הרבנים האיטלקית להשעות זמנית את השיחות עם הכס הקדוש. כמו כן, ביקר במסגד של רומא (אנ'). החל משנת 2010 משמש כמנהל בית המדרש לרבנים ברומא. בשנת 2014 השתתף בסרט הדוקומנטרי "המסתורין של דנטה" (אנ') מאת לואיס נירון (אנ'), העוסק בהגותו של דנטה אליגיירי. כמו כן, מרבה להופיע בתקשורת האיטלקית בענייני יהדות ואתיקה. בעברית: נותן טעם לשבח – טעמי הכשרות בפרשנות היהודית (רומא, ה'תשנ"ח, 1998). סדר התיקון לליל הושענא רבא שנוהגים לקרא בארץ ישראל ובכמה מקומות בגולה וכנהוג בק"ק רומא בתוספת הקדמות והערות באיטלקית (רומא, תש"ס). באיטלקית: היה שותף בתרגום האיטלקי של התלמוד הבבלי. Le unghie di Adamo' (ציפורניו של אדם), נאפולי, 1981 - אנתרופולוגיה יהודית. Il Vangelo del Ghetto (הבשורה של הגטו), רומא 1985 - על ישו ומקורות הנצרות באגדה היהודית. Guida alle regole alimentari ebraiche (מדריך לכשרות) - הורחב ממהדורה למהדורה, מהדורה ראשונה 1976, מהדורה שנייה 1986, מהדורה שלישית 1996. Bibbia ebraica - Pentateuco e Haftaroth (התנ"ך העברי - חומשים והפטרות). 2001. בשיתוף רבנים וחוקרים מאיטליה ומישראל. פרסם עשרות מאמרים בכתבי עת מקצועיים בנושאי ספרות התלמוד, פלאוגרפיה, כתבי יד עבריים, יחסי יהדות ונצרות, האגדה היהודית, אנתרופולגיה יהודית, היסטוריה יהודית ועוד. באנגלית: "רשימת כתבי היד שבספרית בית המדרש לרבנים האיטלקי" פורסמה ב"עלי ספר", ה'תש"ן (1990). מדיה וקבצים בנושא שמואל די-סיני בוויקישיתוף הרב הראשי ליהודי איטליה: מורכבות משרתו הרצאה מאת הרב די-סיני בכנס "רבנים ראשיים: בין מנהיגות דתית למנהיגות פוליטית" של המחלקה ליהדות זמננו, אוניברסיטת בר-אילן. שחיתות בעולם הרפואי הרצאה מאת הרב די-סיני בכנס ה-24 לדיני ממונות של עמותת "הליכות עם ישראל". תפקידה של ההדמיה שיעור מאת הרב די-סיני בכנס ה-18 לדיני ממונות של תנועת הליכות עם ישראל, אתר ישיבה. שמואל ריקרדו די סיני (1949-), דף שער בספרייה הלאומית
דניאל מורגן

דניאל מורגן (באנגלית: Daniel Morgan‏; 6 ביולי 1736 – 6 ביולי 1802) היה בריגדיר גנרל בצבא הקונטיננטלי בזמן מלחמת העצמאות של ארצות הברית. מורגן ככל הנראה נולד וגדל בכפר ניו המפטון, ניו ג'רזי. בגיל 17 הוא עזב את הבית בעקבות מריבה עם אביו, ולאחר סדרה של עבודות מזדמנות בפנסילבניה, עבר לעמק שננדואה. לבסוף הוא התיישב בווירג'יניה. מורגן לחם, לצד דודנו דניאל בון, בשירות הצבא הבריטי במהלך מלחמת הצרפתים והאינדיאנים. במהלך המלחמה נשפט על ידי הגנרל בראדוק על שהכה את הקצין הממונה עליו. מאז נטר מורגן לבריטים. בהמשך שירת כרובאי במיליציה ולחם כנגד כוחות צרפתיים ואינדיאנים. עם פרוץ מלחמת העצמאות כנגד הבריטים גייסה המושבה וירג'יניה שתי פלוגות רובאיות לטובת הצבא הקונטיננטלי. מורגן, שכבר שירת כקצין במיליציה של וירג'יניה, נבחר לפקד על אחת מהן בדרגת קפטן. מורגן ואנשיו, שהצטיינו כצלפים בשל הרובים המדויקים בעלי הקנה המחורק שהיו ברשותם, התמחו בטקטיקות גרילה והסבו אבדות רבות לצבא הבריטי בכל עימות שבו לחמו. במהלך המלחמה לחם מורגן בראש חטיבתו בקרב סרטוגה בהמשך פיקד מורגן, שהיה נתון בעצמו לפיקודו של הגנרל נתנאל גרין, על כוחות הצבא הקונטיננטלי בקרב קאופנס, שנחשב לאחד המוצלחים שניהל הצבא במלחמה. לאחר המלחמה שירת במיליציה שהקים הנשיא ג'ורג' וושינגטון, ולחם לדיכוי מרד הוויסקי. דייוויד מקאלו, 1776 - המלחמה ששינתה את ההיסטוריה של העולם המערבי, הוצאת אריה ניר, 2006. ג'וזף ג' אליס, הוד מעלתו ג'ורג' וושינגטון, הוצאת עם עובד, 2006. מדיה וקבצים בנושא דניאל מורגן בוויקישיתוף דניאל מורגן, באתר "Find a Grave" (באנגלית) דניאל מורגן, באתר אנציקלופדיה בריטניקה (באנגלית) דניאל מורגן, באתר המדריך הביוגרפי של הקונגרס של ארצות הברית (באנגלית) דייוויד מקאלו, 1776 - המלחמה ששינתה את ההיסטוריה של העולם המערבי, הוצאת אריה ניר, 2006, עמוד 43. ג'וזף ג' אליס, הוד מעלתו ג'ורג' וושינגטון, הוצאת עם עובד, 2006, עמוד 108. ג'וזף ג' אליס, הוד מעלתו ג'ורג' וושינגטון, הוצאת עם עובד, 2006, עמוד 132. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ILTV

ILTV היא חברת חדשות ותוכן אשר מפיקה ומשדרת חדשות יומיות, ותכנים נוספים מישראל, באנגלית ובספרדית לרחבי העולם. המיזם הוקם על ידי יזם התקשורת רונן לפלר בשנת 2015, במימון חברת J Media Global האמריקאית. כבר מתחילתו, התקבל המיזם באהדה רבה, על ידי קהילות פרו ישראליות ברחבי העולם. במהלך השנים, תחת ניהולו של רונן לפלר, הפך המיזם לספק הגדול ביותר בישראל, של מגוון תוכניות טלוויזיה יומיות באנגלית וספרדית, לתחנות טלוויזיה ברחבי העולם[דרוש מקור]. בשנת 2019, נמכר המיזם לקבוצת משקיעים אמריקאים, בראשות משפחת פאליק ממיאמי, שמינתה את נציגה בישראל, יעקב ברג, לעמוד בראש המיזם. עד חודש יולי 2020 כל תכניי החברה צולמו, שודרו והופקו באולפני וואלה ניוז. בחודש יולי 2020 נחתם חוזה שיתוף פעולה אסטרטגי עם ynet, שבעקבותיו כלל פעילות החברה, עברה למשרדי ואולפני ynet. כחלק משיתוף הפעולה עם קבוצת ידיעות אחרונות (ynet) תוכני הווידאו של ILTV משודרים גם באתר ynet באנגלית. המהדורה המרכזית היומית באנגלית משודרת מדי יום בטיסות אל על. בסוף שנת 2021 ILTV השיקה את אפליקציית הסטרימינג ILTV+ שתכניה זמינים למנויים בתשלום. METV JBS JLTV JOY TV ROKU CBN Visjon Norge Vision Sverige KSCE The Blaze ynet News The News Forum EL AL מדיה וקבצים בנושא ILTV בוויקישיתוף אתר האינטרנט הרשמי של ILTV ILTV, ברשת החברתית פייסבוק ILTV, ברשת החברתית אקס (טוויטר) ILTV, ביישום טלגרם ILTV, ברשת החברתית אינסטגרם ILTV, ברשת החברתית טיקטוק ILTV, ברשת החברתית LinkedIn ILTV, סרטונים בערוץ היוטיוב ILTV גם בטיסות אל על, באתר ערוץ 7, 28 ביוני 2017 משה בנימין, מהדורת החדשות של ILTV באנגלית תשודר מדי ערב ב-METV, באתר אייס, 14 בפברואר 2017